Document ID: /roh_data/filtered/swiss_laws_in_ROHinterleaved.jsonl.gz/13516

This text was translated from EN into Rumantsch Grischun.

By the time the employment relationship ends, each contracting party must return to the other everything received from him or from third parties for his account during the employment relationship. In particular, the employee must return motor vehicles and travel tickets and repay advances against salary and expenses to the extent that they exceed his claims. The contracting parties’ rights of lien are unaffected.

Il mument che la relaziun da lavur finescha ha mintga partida contrahenta da restituir a l’autra partida contrahenta tut quai ch’ella ha survegnì dad ella u da terzas persunas – per la durada da la relaziun da lavur – a quint da l’autra partida contrahenta. Il lavurant ha en spezial da dar enavos vehichels e permiss da manischar sco er da restituir pajaments anticipads dal salari e d’expensas, sche quests pajaments surpassan sias pretensiuns. Resalvads restan ils dretgs da retenziun da las partidas contrahentas.